Diari Oficial de la Generalitat Valenciana


Sumari del DOGV 5526, del 04-06-2007 (2007/6919)

Informació pública de l'alternativa tècnica del programa d'actuació integrada del sector de sòl urbà sense urbanització consolidada en el carrer Ares i voltants del terme municipal de Vilafranca.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5526

Data del DOGV
:   04-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/6919


Data del document
:   22-05-2007

Organisme emissor
:   Promociones Bellestar, SL

Tipus de document
:   Anunci

Descriptors 

:   * Vilafranca

Informació pública de l'alternativa tècnica del programa d'actuació integrada del sector de sòl urbà sense urbanització consolidada en el carrer Ares i voltants del terme municipal de Vilafranca. [2007/6919]  
En compliment del que s'establix en l'article 134 de la Llei 16/2005, de 30 de desembre, Urbanística Valenciana, en relació amb l'article 293 del Reglament d'Ordenació i Gestió Territorial i Urbanística, té lloc l'inici del procediment de concurs per al desenvolupament i execució del programa d'actuació integrada, per mitjà de gestió indirecta, del sector de sòl sense urbanització consolidada en el carrer Ares i voltants en el terme municipal de Vilafranca.  
L'inici del procediment de concurs i les bases particulars que regiran el concurs per a la selecció d'agent urbanitzador del programa d'actuació integrada, per mitjà de gestió indirecta, van ser aprovades per l'Ajuntament de Vilafranca en sessió celebrada el 8 de febrer de 2007, havent-se remès anunci del concurs al Diari Oficial de la Unió Europea el 5 d'abril de 2007.  
La mercantil Promociones Bellestar, SL, amb CIF B-12668208 i amb domicili social a Castelló de la Plana, carrer Herrero, núm. 70, baix, posa en coneixement de tots els possibles interessats i sotmet a informació pública:  
1r. L'alternativa tècnica de programa d'actuació integrada de gestió indirecta (comprensiva de memòria d'alternativa tècnica de programa d'actuació integrada, projecte d'urbanització i pla de reforma interior), que ha presentat a fi de desenvolupar, planificar i executar les obres d'urbanització dels terrenys inclosos en el sector de sòl sense urbanització consolidada en el carrer Ares i voltants en el terme municipal de Vilafranca.  
2n. Els documents citats han quedat protocol·litzats mitjançant acta notarial en la notaria d'Ana María Belloch García, situada a Vilafranca, carrer del Losar, 22, baix.  
3r. Un exemplar d'aquesta alternativa tècnica s'ha dipositat amb data 17 de maig de 2007 en l'Ajuntament de Vilafranca.  
4t. El present anunci es publicarà en el Diari Oficial de la Comunitat Valenciana i en un diari no oficial d'àmplia difusió en la localitat afectada. Abans de les publicacions al·ludides, es procedirà a la remissió d'avisos als titulars cadastrals de drets afectats.  
5é. Dins del termini d'un mes a comptar des de la publicació d'aquest anunci en el Diari Oficial de la Comunitat Valenciana qualsevol persona podrà comparèixer en la notaria d'Ana María Belloch García, situada a Vilafranca, carrer del Losar, 22, baix, horari de 10.00 a 13.30 hores de dilluns a divendres i obtenir còpia a càrrec seu de l'acta que conté l'alternativa tècnica i documentació complementària o sol·licitar-ne l'exhibició. Igualment es podrà consultar aquesta documentació i l'expedient administratiu format a aquest efecte en l'Ajuntament de Vilafranca en horari administratiu obert al públic.  
6é. Dintre de l'esmentat termini d'un mes podran presentar-se, tant davant la citada notaria com davant l'Ajuntament de Vilafranca les al·legacions que es consideren oportunes. El present anunci es publica als efectes que disposa l'article 59.4 de la LRJPAC per als titulars no identificats per a aquells el domicili fiscal dels quals és desconegut, per als titulars que no es troben en la base de dades de la relació emesa pels organismes oficials i per a aquells que intentada la notificació aquesta no haja estat possible, i a més, en particular, respecte dels titulars de les següents finques: Ref. cadastral:01310G06171800HR Polígon 21 Parcel·la 55 Tancades.  
Vilafranca, 22 de maig de 2007. En representació de Promociones Bellestar SL: Manuel Monferrer Sancho.